దిముత్ కరుణరత్నే

ఫ్రాంక్ దిముత్ మధుశంక కరుణరత్నే (జననం 1988, ఏప్రిల్ 21), శ్రీలంక క్రికెటర్, శ్రీలంక టెస్టు క్రికెట్ జట్టుకు ప్రస్తుత కెప్టెన్, గతంలో వన్డేలకు కెప్టెన్‌గా ఉన్నాడు. ప్రపంచంలోని అత్యుత్తమ టెస్టు ఓపెనర్లలో ఒకరిగా పరిగణించబడ్డాడు. టెస్టు క్రికెట్‌, వన్డేల్లో శ్రీలంకకు ఓపెనర్‌గా నిలిచాడు. సింహళీస్ స్పోర్ట్స్ క్లబ్ తరపున ఫస్ట్-క్లాస్ క్రికెట్ ఆడతాడు.

2015 నుండి, కరుణరత్నే టెస్ట్ మ్యాచ్‌ల రెండో ఇన్నింగ్స్‌లో సెంచరీ చేయడం వల్ల టెస్టుల్లో శ్రీలంక తరఫున అగ్రశ్రేణి బ్యాట్స్‌మెన్‌గా మారాడు. చాలామంది వ్యాఖ్యాతలు ఇతన్ని సెకండ్ ఇన్నింగ్స్ స్పెషలిస్ట్‌గా అభివర్ణించారు. 2017 అక్టోబరు వరకు చేసిన ఆరు సెంచరీలలో రెండవ ఇన్నింగ్స్‌లో నాలుగు సెంచరీలు సాధించాడు. 2017 అక్టోబరు 7న తిలకరత్నే దిల్షాన్ తర్వాత ఒక క్యాలెండర్ ఇయర్‌లో మూడు టెస్టు సెంచరీలు సాధించిన రెండో శ్రీలంక ఓపెనర్‌గా కరుణరత్నే నిలిచాడు. 2019 ఫిబ్రవరిలోదక్షిణాఫ్రికాతో జరిగిన సిరీస్ కోసం శ్రీలంక టెస్ట్ జట్టుకు కెప్టెన్‌గా ఎంపికయ్యాడు.

2019 ఏప్రిల్ లో శ్రీలంక క్రికెట్ 2019 క్రికెట్ ప్రపంచ కప్‌కు ముందు లసిత్ మలింగ స్థానంలో దిముత్ కరుణరత్నేను జట్టు కొత్త వన్డే అంతర్జాతీయ కెప్టెన్‌గా నియమించింది. క్రికెట్ ప్రపంచ కప్‌లో రిడ్లీ జాకబ్స్ తర్వాత తన బ్యాట్‌ని మోసిన ఏకైక బ్యాట్స్‌మెన్ ఇతడే.

అంతర్జాతీయ క్రికెట్ 
కరుణరత్నే 2012 చివరిలో న్యూజిలాండ్‌తో స్వదేశంలో జరిగే టెస్టు  సిరీస్ లో గాలేలో జరిగిన సిరీస్‌లోని మొదటి టెస్ట్‌లో అరంగేట్రం చేసాడు, మొదటి ఇన్నింగ్స్‌లో డకౌట్ అయ్యాడు. అయితే, అతను రెండో ఇన్నింగ్స్‌లో అజేయ అర్ధ సెంచరీతోపాటు విజయవంతమైన పరుగులను కొట్టి బలంగా వెనుదిరిగాడు.

2014 డిసెంబరు 28న  క్రైస్ట్‌చర్చ్‌లోని హాగ్లీ ఓవల్‌లో న్యూజిలాండ్‌పై తొలి టెస్టు సెంచరీని సాధించాడు. శ్రీలంక పీకల్లోతు కష్టాల్లో ఉన్న సమయంలో రెండో మ్యాచ్‌లో 363 బంతుల్లో 152 పరుగులు చేశాడు. అతను సెంచరీ చేసినప్పటికీ, శ్రీలంక మ్యాచ్‌లో ఓడిపోయింది.

కరుణరత్నే 2015 ఐసీసీ క్రికెట్ ప్రపంచ కప్ కోసం అసలు జట్టులో ఎంపికయ్యాడు. ఇంగ్లాండ్‌తో జరిగిన ప్రాక్టీస్ మ్యాచ్‌లో, ఇతని కుడి చేతిలో ఎముక విరిగింది. మ్యాచ్ తర్వాత జట్టు నుండి తొలగించబడ్డాడు. ఇతని స్థానంలో కుశాల్ పెరీరాను తీసుకున్నారు.

మూలాలు 

1988 జననాలు
జీవిస్తున్న ప్రజలు
శ్రీలంక వ్యక్తులు
శ్రీలంక టెస్ట్ క్రికెట్ క్రీడాకారులు
శ్రీలంక వన్డే క్రికెట్ క్రీడాకారులు
శ్రీలంక క్రికెట్ క్రీడాకారులు